תקנות חופש המידע

{{ח:התחלה}}
{{ח:כותרת|תקנות חופש המידע, התשנ״ט–1999}}

{{ח:פתיח-התחלה}}
{{ח:תיבה|ק״ת תשנ״ט, 858|תקנות חופש המידע|https://olaw.org.il/takanot/takanot-5976.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק חופש המידע#סעיף 4|סעיפים 4}}, {{ח:חיצוני|חוק חופש המידע#סעיף 5|5}} {{ח:חיצוני|חוק חופש המידע#סעיף 19|ו־19}} {{ח:חיצוני|חוק חופש המידע|לחוק חופש המידע, התשנ״ח–1998}} (להלן – החוק), ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בית דואר“ – כהגדרתו {{ח:חיצוני|חוק רשות הדואר|בחוק רשות הדואר, התשמ״ו–1986}}, למעט תיבת דואר;
{{ח:ת|סוג=הגדרה}} ”השנה החולפת“ – השנה שקדמה לשנת פרסומו של הדין וחשבון;
{{ח:ת|סוג=הגדרה}} ”השנה הנוכחית“ – שנת פרסומו של הדין וחשבון;
{{ח:ת|סוג=הגדרה}} ”ספריה ציבורית“ – כהגדרתה {{ח:חיצוני|חוק הספריות הציבוריות|בחוק הספריות הציבוריות, התשל״ה–1975}}, ואולם ברשות מקומית שבה יותר מספריה ציבורית אחת – הספריה הציבורית המרכזית לפי קביעת הרשות המקומית.

{{ח:סעיף|2|פרסום רשימת הרשויות הציבוריות}}
{{ח:תת|(א)}} הממשלה תפרסם בדרך קבע, אתר האינטרנט של הממשלה, את רשימת הרשויות הציבוריות כאמור {{ח:חיצוני|חוק חופש המידע#סעיף 4|בסעיף 4(א) לחוק}}.
{{ח:תת|(ב)}} הממשלה תפרסם מדי שנה את רשימת הרשויות הציבוריות ברשומות.
{{ח:תת|(ג)}} הממשלה תפיץ מדי שנה את רשימת הרשויות הציבוריות –
{{ח:תתת|(1)}} לספריית הכנסת;
{{ח:תתת|(2)}} לבית הספרים הלאומי והאוניברסיטאי – שני עותקים;
{{ח:תתת|(3)}} לספריה ציבורית בכל רשות מקומית;
{{ח:תתת|(4)}} למשרדים המחוזיים של מרכז ההסברה;
{{ח:תתת|(5)}} לרשות הדואר, במספר עותקים מספיק לשם הפצה בין בתי הדואר.

{{ח:סעיף|3|העמדת הנחיות מינהליות לעיון הציבור}}
{{ח:ת}} רשות ציבורית תעמיד לעיון הציבור את ההנחיות המינהליות הכתובות כאמור {{ח:חיצוני|חוק חופש המידע#סעיף 6|בסעיף 6(א) לחוק}}, כפי שיעודכנו מזמן לזמן, במשרד הראשי, וכן במשרדיה המחוזיים, אם קיימים, אלא אם כן קבעה הרשות מקומות עיון אחרים שבהם תתאפשר גישה נוחה לציבור; קביעה כאמור תיכלל במידע, שברשימת הרשויות לפי {{ח:חיצוני|חוק חופש המידע#סעיף 4|סעיף 4 לחוק}} ובדין וחשבון השנתי של הרשות הציבורית.

{{ח:סעיף|4|העמדה לעיון הציבור על ידי רשות מקומית}}
{{ח:ת}} רשות מקומית תעמיד לרשות הציבור את רשימת הרשויות הציבוריות כאמור {{ח:חיצוני|חוק חופש המידע#סעיף 4|בסעיף 4(ב) לחוק}} וכן את חוקי העזר שלה, בנוסחם המעודכן –
{{ח:תת|(1)}} במשרדי הרשות המקומית;
{{ח:תת|(2)}} בספריה ציבורית בתחום אותה רשות.

{{ח:סעיף|5|מועד פרסום דין וחשבון שנתי}}
{{ח:ת}} דין וחשבון שנתי של רשות ציבורית יתפרסם לא יאוחר מ־1 ביולי בכל שנה.

{{ח:סעיף|6|תוכן דין וחשבון שנתי}}
{{ח:ת}} דין וחשבון שנתי של רשות ציבורית יכלול, בין השאר –
{{ח:תת|(1)}} פירוט מבנה הרשות, אגפיה, יחידותיה ויחידות הסמך שלה; שמות בעלי תפקידים בכירים, העומדים בראש אגפים, יחידות ויחידות סמך הרשות;
{{ח:תת|(2)}} תיאור תחומי האחריות של הרשות הציבורית;
{{ח:תת|(3)}} מענה של הרשות הציבורית ודרכי ההתקשרות עמה, לרבות מעניהם של הממונה לפי {{ח:חיצוני|חוק חופש המידע#סעיף 3|סעיף 3 לחוק}} ושל בעלי תפקידים אחרים שתפקידם טיפול בפניות הציבור, ודרכי ההתקשרות עמם;
{{ח:תת|(4)}} לגבי יחידות ברשות הציבורית, הנותנות שירות לאזרח – פרישתן הגאוגרפית, וכן מענים ודרכי ההתקשרות עם כל סניפי היחידות;
{{ח:תת|(5)}} סקירת עיקרי פעילות הרשות הציבורית בשנה החולפת;
{{ח:תת|(6)}} סקירת עיקרי הפעולות המתוכננות לשנה הנוכחית;
{{ח:תת|(7)}} תקציב הרשות הציבורית בשנה החולפת;
{{ח:תת|(8)}} פירוט הוצאותיה של הרשות הציבורית בשנה החולפת לפי סעיפי התקציב;
{{ח:תת|(9)}} תקציב הרשות הציבורית לשנה הנוכחית;
{{ח:תת|(10)}} רשימת חוברות ועלוני מידע לציבור שהרשות הציבורית פרסמה בשנה החולפת;
{{ח:תת|(11)}} המקומות והמועדים שבהם ניתן לעיין בהנחיות המינהליות הכתובות שלפיהן פועלת הרשות הציבורית כאמור {{ח:חיצוני|חוק חופש המידע#סעיף 6|בסעיף 6 לחוק}};
{{ח:תת|(12)}} תיאור ומטרות של מאגרי המידע של הרשות הציבורית, הרשומים לפי {{ח:חיצוני|חוק הגנת הפרטיות|חוק הגנת הפרטיות, התשמ״א–1981}};
{{ח:תת|(13)}} קרנות ומלגות שבמימון הרשות הציבורית;
{{ח:תת|(14)}} תמיכות שנתנה הרשות הציבורית למוסדות ציבור בשנה החולפת, לרבות פירוט שמותיהם של המוסדות והיקף התמיכה שניתן לכל אחד מהם;
{{ח:תת|(15)}} ברשות ציבורית שהיא משרד ממשלה – רשימת החוקים שהשר העומד בראש המשרד ממונה על ביצועם, וכן פירוט הרשויות הציבוריות והתאגידים שהמשרד אחראי על תחומי פעילותם;
{{ח:תת|(16)}} ברשויות מקומיות – המקומות והמועדים שבהם ניתן לעיין בחוקי העזר שלה.

{{ח:סעיף|7|דיווח של הממונה}}
{{ח:ת}} דיווח הממונה על הפעלת {{ח:חיצוני|חוק חופש המידע|החוק}} ברשות הציבורית יכלול את כל אלה:
{{ח:תת|(1)}} מספר הבקשות למידע שהוגשו במהלך השנה החולפת;
{{ח:תת|(2)}} מספר הבקשות למידע שנענו בשנה החולפת, ומתוכן מספר הבקשות שנענו בחיוב ומספר הבקשות שנענו בשלילה או שנענו חלקית, תוך חלוקה לפי העילות המפורטות {{ח:חיצוני|חוק חופש המידע|בחוק}} לאי מסירת מידע;
{{ח:תת|(3)}} שיעורי הבקשות שנענו במועדים השונים הקבועים {{ח:חיצוני|חוק חופש המידע#סעיף 7|בסעיף 7 לחוק}};
{{ח:תת|(4)}} מספר העתירות שהוגשו על החלטות הממונה;
{{ח:תת|(5)}} תמצית ההחלטות בעתירות שהוגשו על החלטות הממונה, ושיש להן חשיבות לציבור.

{{ח:סעיף|8|פרסום דין וחשבון שנתי}}
{{ח:תת|(א)}} דין וחשבון שנתי של רשות ציבורית יהיה פתוח לעיון הציבור במשרד הראשי של הרשות הציבורית, ואם יש לה משרדים מחוזיים – גם בהם.
{{ח:תת|(ב)}} רשות ציבורית, למעט רשות מקומית ותאגיד שבשליטת רשות מקומית, תשלח עותק של הדין וחשבון השנתי –
{{ח:תתת|(1)}} לגנזך המדינה;
{{ח:תתת|(2)}} לספריית הכנסת;
{{ח:תתת|(3)}} לבית הספרים הלאומי והאוניברסיטאי – שני עותקים;
{{ח:תתת|(4)}} לספריה ציבורית בכל רשות מקומית, שמספר תושביה עולה על 5000.
{{ח:תת|(ג)}} רשות ציבורית שהיא רשות מקומית או תאגיד שבשליטת רשות מקומית, תשלח עותק של הדין וחשבון השנתי לספריה הציבורית בתחום אותה רשות מקומית.
{{ח:תת|(ד)}} רשות ציבורית שהיא משרד ממשרדי הממשלה תפרסם עותק של הדין וחשבון השנתי באתר האינטרנט של המשרד; רשות ציבורית אחרת, שיש לה אתר אינטרנט, תפרסם עותק של הדין וחשבון השנתי באתר בתוך שנה מיום הפעלתו של האתר.
{{ח:תת|(ה)}} דין וחשבון שנתי יעמוד לעיון לפי תקנה זו במשך שנה מיום פרסומו, אלא אם כן פורסם דין וחשבון מעודכן יותר; דין וחשבון שפורסם באמצעות האינטרנט – רשאית רשות ציבורית לעדכן מזמן לזמן במהלך אותה שנה.
{{ח:תת|(ו)}} רשות ציבורית תמציא עותק של הדין וחשבון השנתי לכל מבקש, ורשאית היא לגבות תמורה בעד הפקת העותק.

{{ח:סעיף|9|סייג לפרסום}}
{{ח:ת}} על אף האמור בתקנות אלה, הדין וחשבון השנתי של רשות ציבורית לא יכלול מידע שאין לפרסמו לפי {{ח:חיצוני|חוק חופש המידע#סעיף 9|סעיף 9(א) לחוק}}, ואין חובה לכלול בו מידע שאין הרשות הציבורית חייבת למסור לפי {{ח:חיצוני|חוק חופש המידע#סעיף 9|סעיף 9(ב) לחוק}}; סייג זה יצוין בדין וחשבון השנתי.

{{ח:סעיף|10|תחילה}}
{{ח:תת|(א)}} תחילתן של תקנות אלה, למעט {{ח:פנימי|סעיף 2|תקנה 2(ג)(5)}}, ביום תחילתו של {{ח:חיצוני|חוק חופש המידע|החוק}}.
{{ח:תת|(ב)}} תחילתה של {{ח:פנימי|סעיף 2|תקנה 2(ג)(5)}} ביום כ״ג בטבת התש״ס (1 בינואר 2000).
{{ח:תת|(ג)}} הדין וחשבון הראשון לפי {{ח:פנימי|סעיף 5|תקנה 5}} יפורסם לא יאוחר מיום כ״ח בסיון התש״ס (1 ביולי 2000).

{{ח:חתימות|א׳ בסיון תשנ״ט (16 במאי 1999)}}
* '''צחי הנגבי'''
שר המשפטים
{{ח:סוגר}}

{{ח:סוף}}
{{חוק חופש המידע}}

[[קטגוריה:בוט חוקים]]